CELEX: 32020R2099
Language: da
Date: 2020-12-15 00:00:00
Title: Kommissionens gennemførelsesforordning (EU) 2020/2099 af 15. december 2020 om ændring af gennemførelsesforordning (EU) 2019/386 for så vidt angår de nærmere regler for fordelingen af toldkontingenter, hvis kontingentperiode ikke er afsluttet på den dato, hvorfra artikel 1, stk. 2, i Europa-Parlamentets og Rådets forordning (EU) 2019/216 finder anvendelse

16.12.2020   
               
               
                  DA
               
               
                  Den Europæiske Unions Tidende
               
               
                  L 425/19
               
            
         KOMMISSIONENS GENNEMFØRELSESFORORDNING (EU) 2020/2099
         af 15. december 2020
         om ændring af gennemførelsesforordning (EU) 2019/386 for så vidt angår de nærmere regler for fordelingen af toldkontingenter, hvis kontingentperiode ikke er afsluttet på den dato, hvorfra artikel 1, stk. 2, i Europa-Parlamentets og Rådets forordning (EU) 2019/216 finder anvendelse
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og c), og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2019/386 (2) fastsættes der regler for fordelingen af toldkontingenter for visse landbrugsprodukter opført på Unionens WTO-liste efter Det Forenede Kongeriges udtræden af Den Europæiske Union. Nævnte regler finder anvendelse fra den dag, hvorfra artikel 1, stk. 2, i Europa-Parlamentets og Rådets forordning (EU) 2019/216 (3) finder anvendelse.
                  
               
                     (2)
                  
                  
                     For nogle toldkontingenter starter toldkontingentperioden før den dag, hvorfra artikel 1, stk. 2, i forordning (EU) 2019/216 finder anvendelse, og slutter efter denne dag. Gennemførelsesforordning (EU) 2019/386 indeholder specifikke regler for fordelingen i sådanne tilfælde mellem Unionen og Det Forenede Kongerige af de resterende mængder, der skal tildeles inden for rammerne af disse toldkontingenter fra den dag, hvorfra artikel 1, stk. 2, i forordning (EU) 2019/216 finder anvendelse.
                  
               
                     (3)
                  
                  
                     Unionen og Det Forenede Kongerige har drøftet spørgsmålet og er nået frem til en fælles forståelse af, hvordan sådanne toldkontingenter skal fordeles. Denne fælles forståelse skulle sikre, at de samlede toldkontingentmængder, der er til rådighed til fordeling, ikke overstiger de mængder, der er fastsat i Unionens WTO-liste efter Det Forenede Kongeriges udtræden af Unionen.
                  
               
                     (4)
                  
                  
                     Gennemførelsesforordning (EU) 2019/386 bør derfor ændres.
                  
               
                     (5)
                  
                  
                     For at de mængder, der fordeles på denne måde, kan udgøre grundlaget for licensansøgninger, der indgives fra den 1. januar 2021, bør denne forordning af retssikkerhedshensyn træde i kraft hurtigst muligt, dvs. dagen efter offentliggørelsen i Den Europæiske Unions Tidende.
                  
               
                     (6)
                  
                  
                     Eftersom forordning (EU) 2019/386 finder anvendelse fra den dag, hvorfra artikel 1, stk. 2, i forordning (EU) 2019/216 finder anvendelse, dvs. fra den 1. januar 2021, bør denne ændringsforordning finde anvendelse fra samme dato.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2019/386
            Artikel 1, stk. 3, i gennemførelsesforordning (EU) 2019/386 affattes således:
            
                        »3.
                     
                     
                        Hvis toldkontingentperioden starter før den dag, hvorfra artikel 1, stk. 2, i forordning (EU) 2019/216 finder anvendelse, og ender efter denne dag, skal de mængder i det pågældende toldkontingent, der skal fordeles fra nævnte dag, uanset stk. 1 fordeles således for så vidt angår Unionen:
                        
                                    a)
                                 
                                 
                                    hvis de mængder, der er tildelt i medlemsstaterne bortset fra Det Forenede Kongerige før den dag, hvorfra artikel 1, stk. 2, i forordning (EU) 2019/216 finder anvendelse, svarer til eller er større end den mængde, der er fastsat i tredje kolonne i bilag I til nærværende forordning for toldkontingenter, der forvaltes efter metoden »samtidig behandling«, eller bilag II til nærværende forordning for toldkontingenter, der forvaltes efter metoden »først til mølle«, er der ingen yderligere mængder til rådighed til fordeling
                                 
                              
                                    b)
                                 
                                 
                                    hvis de mængder, der er tildelt i medlemsstaterne bortset fra Det Forenede Kongerige før den dag, hvorfra artikel 1, stk. 2, i forordning (EU) 2019/216 finder anvendelse, er mindre end den mængde, der er fastsat i tredje kolonne i bilag I til nærværende forordning for toldkontingenter, der forvaltes efter metoden »samtidig behandling«, eller bilag II til nærværende forordning for toldkontingenter, der forvaltes efter metoden »først til mølle«, er den mængde, der er til rådighed til fordeling, differencen mellem den mængde, der er anført i tredje kolonne i bilag I eller bilag II til nærværende forordning, og de mængder, der allerede er tildelt i de pågældende medlemsstater.
                                    Hvis de mængder, der er tildelt i Det Forenede Kongerige før den dag, hvorfra artikel 1, stk. 2, i forordning (EU) 2019/216 finder anvendelse, imidlertid er større end differencen mellem mængden for EU-28 som fastsat i Unionens WTO-liste og mængden for EU-27 som fastsat i tredje kolonne i bilag I eller bilag II til nærværende forordning, trækkes de overskydende mængder fra den mængde, der kan tildeles i medlemsstaterne bortset fra Det Forenede Kongerige fra den dag, hvorfra artikel 1, stk. 2, i forordning (EU) 2019/216 finder anvendelse.
                                 
                              Inden for to arbejdsdage fra den dag, hvorfra artikel 1, stk. 2, i forordning (EU) 2019/216 finder anvendelse, offentliggør Kommissionen på passende vis på nettet de mængder, der er til rådighed inden for hvert af de toldkontingenter, der henvises til i første afsnit i dette stykke på den dag, hvorfra artikel 1, stk. 2, i nævnte forordning finder anvendelse.«
                     
                  
         
            Artikel 2
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) 2019/386 af 11. marts 2019 om fastlæggelse af regler for fordelingen af toldkontingenter for visse landbrugsprodukter opført på Unionens WTO-liste efter Det Forenede Kongeriges udtræden af Den Europæiske Union og for de importlicenser, der udstedes, og de importrettigheder, der tildeles i henhold til disse toldkontingenter (EUT L 70 af 12.3.2019, s. 4).
         
            (3)  Europa-Parlamentets og Rådets forordning (EU) 2019/216 af 30. januar 2019 om fordelingen af toldkontingenter opført på Unionens WTO-liste efter Det Forenede Kongeriges udtræden af Unionen og om ændring af Rådets forordning (EF) nr. 32/2000 (EUT L 38 af 8.2.2019, s. 1).